بابولاله
بابولاله بابولاله په انګیسي . د پښتنو ر چي په وخت د ښځینه وو له خوا ویل کيږي. بابولاله د پښتو له ولسي ادبیاتو څخه ګڼل کيږي، چي په لوی کندهار او ور څيرمه سیمو کښي ډير رواج لري. بابولاله د ناوې د وړلو په وخت ورا کښي د زوم د کورنۍ له خوا څخه ویل کيږي. بابولاله د سندرغاړو له خوا څخه هم په ښایسته، ښکلي او بیلابیلو طرزونو کښي ویل کيږي. د بابولالي څو بېلګي او د ویلو طرز یي بابولاله: ناوې ځه په مخ دي ښه سه چي ستا په سر کي درد سي نېلی آس دي صدقه د ویلو طرز: ناوې ځه په مخ دي ښه سه - وای وای - بابولاله - الله ناوې ځه وۍ - ووی الله په مخ دي ښه سه - وای وای ای چي ستا وۍ- په سر کي درد سي - وای وای- بابولاله - الله نېلی آس - وۍ - دي صدقه سه - وای وای بابولاله: وروره راسه لار یي باسه که لار د زرو نه وي د هوسۍ په ښکر یي باسه د ویلو طرز: وروره راسه لار یي باسه - وای وای - بابولاله - الله وروره راسه وۍ - ووی الله لار یي باسه - وای وای که لار - وۍ - د زرو نه وي - وای وای - بابولاله - الله د هوسۍ - وۍ - په ښکر یي باسه - وای وای بابولاله: در بالښت لاندي انار دی داسي زوم مو در وستلی چي نامي د کندهار دی د ویلو طرز: در بالښت لاندي انار دی - وای وای - بابولاله - الله در بالښت وۍ - ووی الله لاندي انار دې وای وای داسي زوم وۍ - مو در وستلی وای وای - بابولاله - الله چي نامي وۍ - د کندهار دی وای وای چي په پای کښي بابولاله تېزيږي او د ویلو طرز یي هم بدليږي. بابولاله: د سهار خونه توده ده زما ګران ځيني را وځي چي په لاس کي وظيفه ده د ویلو طرز: د سهار خونه توده ده - د سهار خونه توده ده - د سهار خونه توده ده زما ګران ځيني را وځي چي په لاس کي وظيفه ده - چي په لاس کي وظیفه ده بابولاله: ناوې ټيټه ولاړیږي زما جان امېل ورکړې په لمن کي نه ځایږي د ویلو طرز: ناوې ټيټه ولاړیږي - ناوې ټيټه ولاړيږي - ناوې ټيټه ولاړيږي زما جان امېل ورکړې په لمن کي نه ځایږي - په لمن کي نه ځایږي او لاندي بیت سره بابولاله پای ته رسوي. بیت: څلور نیم زره مو ورونه زما د جان د ناوې پسول دې دا هم د دنیا دود دی ناوې وړي افسوس یي نور دې د ویلو طرز: څلور نیم زره مو ورونه زما د جان د ناوې پسول دې - زما د جان د ناوې پسول دې ای دا هم د دنیا دود دی ناوې وړي افسوس یي نور دې - ناوې وړي افسوس یي نور دې - ناوې وړي افسوس یي نور دې. سرچینې ولسي ادبیات